wickkiey/tamil-wikipedia-chunked huggingface dataset:
# மேற்கு சமயப்பிளவு

## விளைவு

இப்பிளவின் முதல் திருத்தந்தையர்கள் அவிஞ்ஞோனிலும் உரோமையிலும் இறந்தப்பின்பு முறையே திருத்தந்தை ஒன்பதாம் போனிஃபாஸ் 1389இல் உரோமையிலும், பதின்மூன்றாம் பெனடிக்ட் அவிஞ்ஞோனிலும் பதவியேற்றனர். போனிஃபாஸ் 1404இல் இறக்கவே உரோமையின் எட்டு கர்தினால்களும் பெனடிக்ட் பதவி விலகினால் அடுத்த திருப்பீட தேர்தலில் வாக்களிப்பதில்லை என உறுதி அளித்தனர். ஆயினும் இதை பெனடிக்ட் ஏற்கவில்லை. இதனால் அவர்கள் உரோமையின் புதிய ஆயராக திருத்தந்தை ஏழாம் இன்னசெண்டை தேர்வுசெய்தனர்.  
இவகளுக்கிடையில் உடண்பாடு எட்ட பலமுறை பலரால் முயற்சிக்கப்பட்டது. அதில் ஒருமுயற்சியாக 1409இல் கூடிய பீசா பொதுச்சங்கம் சிக்களை இன்னமும் அதிகப்படுத்தும்படியாக ஐந்தாம் அலெக்சாண்டரை திருத்தந்தையாக்கியது. இவர் ஜூன் 26, 1409 முதல் 1410 இல் தனது இறப்புவரை இப்பதவியினைக்கோரினார். இவருக்குப்பின்பு இவரின் வாரிசாக இருபத்திமூன்றாம் யோவான் தேர்வானார்.
# மேற்கு சமயப்பிளவு

## முடிவு

பீசா எதிர்-திருத்தந்தை இருபத்திமூன்றாம் யோவானால் 1414-இல் கூட்டப்பட்ட காண்ஸ்தான்சு பொதுச்சங்கம் இப்பிளவிற்கு முடிவுகட்ட முயன்றது. இதன் இரண்டாம் அமர்வில் இது உரோமையின் திருத்தந்தை பன்னிரண்டாம் கிரகோரியின் ஒப்புதலைப்பெற்றது. இதல் மூன்று திருத்தந்தையரும் தானாக பணி துறக்கக் கோரப்பட்டது. இதை திருத்தந்தை பன்னிரண்டாம் கிரகோரி மற்றும் எதிர்-திருத்தந்தை இருபத்திமூன்றாம் யோவான் ஏற்றனர். ஆனாலும் அவிஞ்ஞோனின் பதின்மூன்றாம் பெனடிக்ட் ஏற்காததால் அவர் திருச்சபையினை விட்டு விலக்கப்பட்டார். இதன்பின்பு திருத்தந்தை ஐந்தாம் மார்ட்டின் திருத்தந்தையாக தேர்வானார். இது இச்சிக்கலுக்கு முடிவாக அமைந்தது. ஆயினும் இச்சங்கத்தில் திருத்தந்தை பதவியினைக்கோரிய மூவரில் யார் உண்மையான வாரிசாக இருந்தனர் என முடிவெடுக்காததால் இக்காலத்தின் உண்மையான திருத்தந்தை யார் என்பதில் சிக்கல் 19ஆம் நூற்றாண்டுவரை நிலவியது.  
பின்னாட்களில் திருத்தந்தை இரண்டாம் பயஸ், ஒருவர் திருத்தந்தையாக தேர்வானப்பின்பு அவரின் தேர்தலைக்குறித்து யாரும் மேல்முறையீடு செய்ய முடியாது என சட்டமியற்றினார். இதனால் இச்சிக்கல் இனிவரும் காலத்தில் எழாத வண்ணம் தடுக்கப்பட்டது.
# பண்டைக்கால ஒலிம்பிக் விளையாட்டுகள்

**பண்டைக்கால ஒலிம்பிக் விளையாட்டுக்கள்** (*Ancient Olympic Games*) பண்டையக் கிரேக்கத்தில் நகர அரசுகளுக்கிடையேயான தொடர்ச்சியான தட கள விளையாட்டு வீரர்களுக்கான போட்டிகளைக் குறிக்கின்றன. இவை **ஒலிம்பிக் விளையாட்டுப் போட்டிகள்** (; *Olympiakoi Agones*) என அழைக்கப்பட்டு வந்தன; கிரேக்கத் தொன்மவியலை அடிப்படையாகக் கொண்ட இந்தப் போட்டிகள் கிரேக்கக் கடவுள் சூசுவின் நினைவாக நடைபெற்றன. தற்காலத்தில் மீளமைவு செய்யப்பட்டிருக்கும் ஒலிம்பிக் விளையாட்டுக்களுக்கு இவையே முதன்மை கருத்துருக்களாக அமைந்தன. பண்டைய ஒலிம்பிக் விளையாட்டுக்கள் கிரேக்கத்தின் ஒலிம்பியாவில் கி.மு 776 இல் துவங்கின. தொடர்ந்து உரோமை ஆட்சியிலும் இவை கொண்டாடப்பட்டு வந்தன. கி.பி 393இல் உரோமையரசர் தியோடோசியசு ஆட்சிக்காலத்தில் கிறித்தவத்தை அரச மதமாக்க மேற்கொள்ளப்பட்ட நடவடிக்கைகளில் ஒன்றாக இவை நிறுத்தப்பட்டன.
போட்டிகளுக்கான பரிசுப் பொருட்களாக சைத்தூன் வளையங்கள், பனைக்கிளைகள் மற்றும் கம்பளி நாடாக்கள் வழங்கப்பட்டன.இந்தப் போட்டிகள் நான்காண்டுகளுக்கு ஒருமுறை நடைபெற்றதால் *ஒலிம்பியாட்* என்றழைக்கப்பட்ட இத்தொகுதி வரலாற்று நேரக்கோடுகளில் நான்காண்டு காலத்திற்கான ஓர் கால அளவையாக மாறியது.  
விளையாட்டுப் போட்டிகள் நடக்கும் காலத்தில் *ஒலிம்பிக் அமைதி உடன்பாடு* ஏற்படுத்தப்பட்டது; இதனால் விளையாட்டு வீரர்கள் தங்கள் நாடுகளிலிருந்து பாதுகாப்பாக பயணிக்க முடிந்தது. தங்கள் எதிரிகளை விட சிறந்தவர்களாகக் காட்டிட நகர அரசுகள் இதன கருவியாகப் பயன்படுத்தினர். இதனால் ஆளும் கட்சிக்கும் எதிர்கட்சிகளுக்கும் இடையே இக்காலத்தில் கூட்டணி ஏற்பட்டன. மதகுருக்கள் வெற்றிக்காக பலி கொடுத்தனர். நிலநடுக்கடல் மண்டலத்தில் எல்லீனிய பண்பாட்டை பரப்பிட இக்கால ஒலிம்பிக்சு உதவியது. இங்கு கூடிய பார்வையாளர்களிடம் தங்கள் திறனை வெளிக்காட்டிட சிற்பிகளும் கவிஞர்களும் கூடியதால் கலைத்திறன் மிக்க போட்டிகளுக்கும் வழிவகுத்தது. ஒலிம்பியாவிலுள்ள சூசுவின் சிலை பண்டைய உலக அதிசயங்களில் ஒன்றாக விளங்கியது.  
பண்டைய ஒலிம்பிக்கில் தற்போதைய ஒலிம்பிக்கை விடக் குறைவான நிகழ்வுகளே இடம்பெற்றிருந்தன. கிரேக்கத்தில் பிறந்த ஆண்மக்களே போட்டிகளில் பங்கேற்க அனுமதிக்கப்பட்டனர். இருப்பினும் இரத ஓட்டப்போட்டியில் *பிலிசிட்டீக்* என்ற பெண்மணி வென்றதாகக் குறிப்பிடப்படுகிறது. நுழைவு விதிமுறைகளின்படியான நகர அரசுகள் மற்றும் மக்கெடோனியாவின் அனைத்து கிரேக்கரும் பங்கேற்க அனுமதிக்கப்பட்டனர். மக்கெடோனியாவின் முதலாம் அலெக்சாண்டர் தாம் கிரேக்க வம்சாவளியைச் சேர்ந்தவர் என்று நிரூபித்த பின்னரே பங்கேற்க அனுமதிக்கப்பட்டதாக அறியப்படுகிறது. பண்டைய ஒலிம்பிக் போட்டிகள், தற்கால ஒலிம்பிக்கைப் போலன்றி, எப்போதுமே ஒலிம்பியாவில்தான் நடத்தப்பட்டது.
# இரவில் மலரும் கள்ளி

''']]
**இரவில் மலரும் கள்ளி** (*Night-blooming cereus*) என்பது கள்ளி வகை இனத்துச் செடியிலிருந்து இரவில் பூக்கும் மலர் ஆகும். எப்போதும் இம்மலர் இரவு நேரங்களில் தான் மலரும் தன்மை கொண்டது. இம்மலரின் வாழ்வு ஒரே நாள் மட்டுமே., இது ஓர் ஆண்டில் ஒரே தடவை மட்டும் இரவில் பூத்து ஒரே நாளில் வாடிப்போகும் தன்மை கொண்டது. இம்மலரை *இரவின் இளவரசன்* என்றும் *இரவின் இளவரசி* என்றும் அழைக்கிறார்கள்.
# இரவில் மலரும் கள்ளி

## வகைகள் மற்றும் இனங்கள்

இதன் துணைக்குடும்பமாக காக்டோரியா வகை (Cactoideae) மலர் அறியப்படுகிறது.  
- *எபிபிலம்* (பொதுவாக *பிரம்மக் கமலம்*)
- *கைலோசெரஸ்* (டிராகன் பழம்)
# இரவில் மலரும் கள்ளி

## தோற்றம்

இம்மலர்கள் பொதுவாக வெள்ளை கலந்த மஞ்சள் நிறத்தில் காணப்படுகிறது. இரவு நேரங்களில் பூப்பதால் காலை நேரத்தில் பார்க்கும்போது வாடிவதங்கி விடுகிறது. இம்மலர் பூக்கும் தாவரமானது பண்ணை வீடுகளில் குளிர்ந்த பகுதியில் வளரும் தன்மை கொண்டது.
# இரவில் மலரும் கள்ளி

## வளர்ப்பும், பயன்பாடும்

இதன் பழத்திற்காகவும் நடவு செய்யப்படுகிறது. இந்த இனத்தில் அன்டட்தொஸ் (Undatus) என்ற கள்ளி வகையானது அதிகமாக பழங்களைத் தரவல்லது.
# இரவில் மலரும் கள்ளி

## கலாச்சாரம்

- 18ம் நூற்றாண்டில் டாக்டர் ராபர்ட் ஜான் தோர்ன்டன் (Dr. Robert John Thornton) என்பவர் இந்தமலரை (புளோரா கோயில்) என்று குறிப்பிடுகிறார்.
- ஹவாய் தீவுகளில் இந்தவகையான பூக்கள் எரிமலைக் குழம்புகளில் பூக்கும் என்று அறியப்படுகிறது.
# இரவில் மலரும் கள்ளி

## மேலும் பார்க்க

- பூக்கள்
- தாவரங்கள்
# பதினொன்றாம் கிரகோரி (திருத்தந்தை)

**திருத்தந்தை பதினொன்றாம் கிரகோரி** (; c. 1329 – 27 மார்ச் 1378) என்பவர் கத்தோலிக்க திருச்சபையின் திருத்தந்தையாக 30 டிசம்பர் 1370 முதல் 1378இல் தனது இறப்புவரை இருந்தவர் ஆவார். இவர் அவிஞ்ஞோனிலிருந்து ஆட்சி செய்த ஏழாவதும் கடைசித் திருத்தந்தையும் ஆவார்.  
இவரின் இயற்பெயர் *பியேர் ரோஜர் தெ பியுஃபோர்ட்* ஆகும். சுமார் 1330இல் பிரான்சுப்பேரரசின் மமுத் என்னும் இடத்தில் பிறந்தார். இவர் திருத்தந்தை ஆறாம் கிளமெண்டின் உடன் பிறந்தவரின் மகன். திருத்தந்தை ஐந்தாம் அர்பனுக்குப் பின்னர் 1370இல் நடந்த தேர்தலில் திருத்தந்தையாக தேர்வானார்.
# பதினொன்றாம் கிரகோரி (திருத்தந்தை)

## திருத்தந்தையாக

ஜான் விக்லிஃபின் படிப்பினைகளை இவர் 1374இலும் 1377இலும் இருமுறை அதிகாரப்பூர்வமாக கண்டித்தார். 17 ஜனவரி 1377 அன்று இவர் உரோமைக்கு திருப்பீடத்தை மீண்டும் கொண்டுவந்தார். இது சியன்னா கத்ரீனின் கடுமைடான செற்களால் தூண்டப்பட்டது என்பர். இது இவருக்கு முன்பு திருத்தந்தையாக இருந்த ஐந்தாம் அர்பனால் முயலப்பட்டு பிராரன்சு அரசுடனான மோதலால் கைவிடப்பட்டது.
# பதினொன்றாம் கிரகோரி (திருத்தந்தை)

## இறப்பு

இவர் உரோமைக்கு வரும் வழியில் 27 மார்ச் 1378 அன்று இறந்தார். அடுத்தநாள் புனித மரிய நூவா கோவிலில் இவர் புதைக்கப்பட்டார். உரோமையர்கள், ஒரு உரோமையரையே திருத்தந்தையாக தேர்வுசெய்ய கிளர்ச்சி செய்தனர். இதனால் 1378இல் நாபொலியினரான பார்தலோமியோ பிரிக்னானோ திருத்தந்தை ஆறாம் அர்பன் என தேர்வு செய்யப்பட்டார். ஆயினும் தேர்வானப்புதியவர் பலவற்றை மாற்ற முயன்றதாலும், கடுங்கோபக்காரராக இருந்ததாலும், கர்தினால்கள் அங்கனி என்னும் இடத்தில் ஒன்று கூடி அதே ஆண்டு செப்டம்பர் 20 அன்று ஏழாம் கிளமெண்டை தேர்வு செய்தனர். இது "மேற்கு சமயப்பிளவுக்கு" காரணியாயிற்று.
# ஏழாம் இன்னசெண்ட் (திருத்தந்தை)

**திருத்தந்தை ஏழாம் இன்னசெண்ட்** (; 1339 – 6 நவம்பர் 1406), என்பவர் கத்தோலிக்க திருச்சபையின் திருத்தந்தையாக 17 அக்டோபர் 1404 முதல் 1406இல் தனது இறப்புவரை இருந்தவர் ஆவார். இவரின் இயற்பெயர் கொசிமோ தெ மிகிலியோராதி ஆகும் மேற்கு சமயப்பிளவின்போது (1378–1417) இவர் திருத்தந்தையாக இருந்தார். இவருக்கு எதிராக எதிர்-திருத்தந்தை பதின்மூன்றாம் பெனடிக்ட், அவிஞ்ஞோனில் ஆட்சி செய்தார்.  
திருத்தந்தை ஒன்பதாம் போனிஃபாஸ் இவரை 1389இல் இவரை கர்தினால்-குருவாக உயர்த்தினார். ஒன்பதாம் போனிஃபாஸின் இறப்புக்குப்பின்பு உரோமையில் இருந்த எதிர்-திருத்தந்தை பதின்மூன்றாம் பெனடிக்டினின் தூதுவர்களிடம் கர்தினால்கள் பெனடிக்டிக்ட் பதவி விலகினால் தாங்கள் திருத்தந்தை தேர்தலை தள்ளிப்போட விருப்பம் தெரிவித்தனர். இதை அவர்கள் ஏற்காததால் அவர்கள் ஏழாம் இன்னசெண்டை தேர்வு செய்தனர்.  
இவர் உரோமையில் 6 நவம்பர் 1406 அன்று இறந்தார். இவருக்குப்பின்பு திருத்தந்தை பன்னிரண்டாம் கிரகோரி திருத்தந்தையானார்.
# எதிர்-திருத்தந்தை

**எதிர்-திருத்தந்தை** என்போர் சட்டபூர்வமாக தேர்வு செய்யப்பட்ட திருத்தந்தைக்கு எதிராக தம்மைத்தாமே திருத்தந்தையாக அறிவித்தும் அப்பதவியில் இருப்போரிடமிருந்து அதை பறிக்க முயன்று குறிக்கத்தக்க பொருளாதார வெற்றியடைந்தவர்களைக்குறிக்கும். இச்சொல்லானது கத்தோலிக்க உரோமைத் தலைமைக்குருவின் பதவிக்கு போட்டியிடுபவரை மட்டுமே குறிக்க பயன்படுத்தப்படுகின்றது. அலெக்சாந்திரியாவின் காப்டிக் மரபுவழித்திருச்சபையின் தலைவர் (Pope of the Coptic Orthodox Church of Alexandria) திருத்தந்தை என்னும் சொல்லாலே அழைக்கப்பட்டாலும் அவர் உரோமைத் தலைமைக்குருவின் பதவியினை தாம் வகிப்பதாக உரிமை கொன்டாடாததால் அவரை இப்பட்டியலில் சேர்ப்பதில்லை.  
பெருவாரியான நேரங்களில் இத்தகைய எதிர்-திருத்தந்தையர்கள் கர்தினால் குழுக்களிடம் ஏற்பட்ட பிளவாலோ அரச வற்புருத்துதலாலோ தேர்வுசெய்யப்பட்டாலும், மேற்கு சமயப்பிளவின் போது ஒரே தேர்தல் அவை திருத்தந்தையை தேர்வு செய்து பின்னர் அவரை வெறுத்து மற்றுமொருவரை தேர்வு செய்துள்ளனர். திருத்தந்தை இருக்கும்போது மற்றுமொருவரை தேர்வு செய்ததால் அவர் எதிர்-திருத்தந்தை என கருதப்படுகின்றார். பின்னாட்களில் திருத்தந்தை இரண்டாம் பயஸ், ஒருவர் திருத்தந்தையாக தேர்வான பின்பு அவரின் தேர்தலைக்குறித்து யாரும் மேல்முறையீடு செய்ய முடியாது என சட்டமியற்றினார். இதனால் இச்சிக்கல் இனிவரும் காலத்தில் எழாத வண்ணம் தடுக்கப்பட்டது.  
கத்தோலிக்க திருச்சபையின் திருத்தந்தை வரலாற்று நூலில் திருத்தந்தை எட்டாம் லியோவின் (963–965) வரலாற்றுக்குறிப்பில் 11ஆம் நூற்றாண்டில் நிலவியக்குழப்பத்தால் இறையியல் மற்றும் திருச்சபைச் சட்டத் தொகுப்பினை மட்டும் வைத்து யார் உண்மையான புனித பேதுருவின் வழித்தோன்றல் என்பதை கணிக்க இயலாது என்றும் ஆயினும் திருத்தந்தை பணிப்பொருப்பு காலியாக இருந்ததில்லை என்பதை மட்டும் உறுதியுடன் கூறலாம் என்றும் குறிக்கின்றது.  
நவீன காலத்தில் திருச்சபையில் செய்யப்பட்ட மாற்றங்களிளை ஏற்காதோர், குறிப்பாக இரண்டாம் வத்திக்கான் பொதுச்சங்கத்தால் ஏற்பட்ட மாற்றத்தை விரும்பாதோர் காலியான அறியணையின் காலத்தில் இருப்பதாகவோ அல்லது தம்மைதாமே திருத்தந்தையாக்கிக்கொண்டுள்ளனர். இவர்களும் எதிர்-திருத்தந்தை என அழைக்கப்படலாம்.
# த. மா. தியாகராசன்

**டி. எம். தியாகராஜன்** (*T. M. Thiagarajan*; 28 மே 1923 – 27 சூன் 2007) தமிழகத்தைச் சேர்ந்த ஒரு கருநாடக இசைக் கலைஞராவார்.
# த. மா. தியாகராசன்

## குடும்பப் பின்னணி

இவர் தஞ்சாவூரில் பிரபலமான இசை நாட்டிய விற்பன்னர்களின் வழித்தோன்றலாவார். இவரது பாட்டனாரும், கொள்ளுப் பாட்டனாரும் பரோடா அரண்மனையின் ஆஸ்தான வித்துவான்களாக இருந்துள்ளனர். தற்போது இந்தக் குடும்ப உறுப்பினர் வதோதராவில் *தஞ்சோர்கார்* என்ற பெயரோடு வாழ்ந்து வருகிறார்கள்.  
இவரது தந்தை மகாலிங்கம் பிள்ளை ஒரு மிருதங்க வித்துவான். தாயார் சீதாலட்சுமி அம்மாள்.
# த. மா. தியாகராசன்

## இசைப் பயிற்சி

தியாகராஜன் முதலில் தனது தந்தையிடம் இசை பயின்றார். பின்னர் செம்மங்குடி சீனிவாச ஐயரிடம் குருகுல முறையில் மாணாக்கரானார்.
- சங்கீத நாடக அகாதமி விருது, 1982 வழங்கியது: சங்கீத நாடக அகாதமி
- சங்கீத கலா நிபுணா, 1988 வழங்கியது: மைசூர் ஃபைன் ஆர்ட்ஸ்
# த. மா. தியாகராசன்

## வெளியீடுகள்

- திருப்பாவையும், திருவெம்பாவையும் - இசை ஒலிக் குறிப்புக்களுடன் - 1956
- இசை மலர்க்கொத்து - கோபாலகிருஷ்ண பாரதி, இராமசுவாமி சிவன், திருவாரூர் இராமசாமிப் பிள்ளை போன்ற புலவர்களின் பாடல்கள் அடங்கிய திரட்டு. - 1975
- கீத மாலிகா, கீத சங்கம, கீத ரத்னா, முருக கானம், திருவருட்பா - 2003
- இசை முத்துக்கள் - பெரும்பாலும் சொந்த சாகித்தியங்களுடன் மற்றும் சில அடங்கியது. இவற்றுள் இரண்டு ஸ்வரஜாதி வர்ணங்கள், 27 தான வர்ணங்கள், 10 கிருதிகள், 3 தில்லானாக்கள் அடங்கும். வர்ணங்களில் ஆறு அவரது சொந்த ஆக்கங்கள். ஏனைய வர்ணங்களுக்கு அவர் இசை அமைத்துள்ளார். கிருதிகளும் தில்லானாக்களும் ஒரு வாக்கேயக்காரராக அவரே எழுதியவை.  
வர்ணங்கள் கல்யாண வசந்தம், ஹிந்தோளம், சரஸ்வதி, பெஹாக், கானடா, பந்துவராளி ஆகிய இராகங்களில் அமைந்துள்ளன.  
ஸ்வரஜாதி வர்ணங்கள் வசந்தா, கல்யாணி இராகங்களில் அமைந்துள்ளன. இவற்றில் ஸ்வரங்களும் ஜதிகளும் மட்டுமே உள்ளன. சாகித்தியம் இல்லை என்பது குறிப்பிடத் தக்கது.  
தில்லானாக்கள் ரேவதி, நாட்டைக்குறிஞ்சி, காபி இராகங்களில் அமைந்துள்ளன.
# நீட் போர் ஸ்பீட்

**நீட் போர் ஸ்பீட்** 2014ம் ஆண்டு வெளியான அமெரிக்க நாட்டு அதிரடி திரைப்படம் ஆகும். இந்த திரைப்படத்தை ஜான் கடின்ஸ் இயக்க, ஆரோன் பவுல், டோமினிக் கூப்பர், Kid Cudi, இமோகேன் பூட்ஸ், ரமோன் ரோட்ரிக்ஸ், ராமி மலேக், மைக்கேல் கீட்டன் மற்றும் டகோட்டா ஜோன்சன் நடித்துள்ளார்கள். இந்த திரைப்படத்தை வால்ட் டிஸ்னி ஸ்டுடியோவில் மோஷன் பிக்சர்ஸ் வினியோகம் செய்கிறது.
# நீட் போர் ஸ்பீட்

## நடிகர்கள்

- ஆரோன் பவுல்
- டோமினிக் கூப்பர்
- ராமி மலேக்
- இமோகேன் பூட்ஸ்
- ரமோன் ரோட்ரிக்ஸ்
- மைக்கேல் கீட்டன்
- டகோட்டா ஜோன்சன்
# நீட் போர் ஸ்பீட்

## முன்னோட்டகாட்சி

இத்திரைப்படத்தின் முன்னோட்டகாட்சி செப்டம்பர் 25ம் திகதி 2013ம் ஆண்டு வெளியானது.
# நீட் போர் ஸ்பீட்

## வெளியீடு

இந்த திரைப்படம் மார்ச் 14ம் திகதி 2014ம் ஆண்டு வெளியானது.
# ஒலிம்பிக் மரபுவிழாக்கள்

**ஒலிம்பிக் விளையாட்டுக்களின் மரபுவிழாக்கள்** (*Olympic Games ceremonies*) பண்டைய ஒலிம்பிக் விளையாட்டுக்களின் அங்கமாக இருந்தன. இதிலிருந்து வழித்தோன்றிய தற்கால ஒலிம்பிக் விளையாட்டுக்களும் இவற்றில் சிலவற்றைத் தனதாக்கிக் கொண்டுள்ளது. இந்த மரபுவிழாக்களில், முக்கியமாக துவக்கவிழா மற்றும் நிறைவு விழாக்களில், கிரேக்கத்தின் தாக்கம் மிகுந்திருக்கும். இதனையொட்டி 2004 விளையாட்டுக்களில், பதக்கம் வென்றவர்களுக்கு சைத்தூன் கிளைகளாலான கிரீடங்கள் அணியப்பெற்று பதக்கங்கள் வழங்கப்பட்டன. இது பண்டைய ஒலிம்பிக்கில் வெற்றியாளர்களுக்கு சைத்தூன் வளையங்களைப் பரிசாக கொடுத்ததற்கு ஒப்பானது. ஒலிம்பிக் மரபுவிழாக்களின் பல்வேறு கூறுகளையும் ஒலிம்பிக் பட்டயம் கட்டாயமாக்குகிறது; போட்டிகளை நடத்தும் நாடு இவற்றை மாற்றவியலாது. துவக்கவிழா மற்றும் நிறைவு விழாக்களில் இடம்பெறும் கலை நிகழ்ச்சிகள் கூட பன்னாட்டு ஒலிம்பிக் குழுவின் (IOC) ஒப்புதலைப் பெறவேண்டும்.  
இந்த விழாக்கள் பல நூற்றாண்டுகளாக மாற்றமடைந்து வந்துள்ளன. பண்டைய விளையாட்டுக்களில் ஒவ்வொரு அடுத்தடுத்த விளையாட்டுப் போட்டிகளின் துவக்கத்தையும் முடிவையும் குறிக்க விழாக்கள் நடத்தப்பட்டன. இந்த பண்டைக்கால விழாக்களுக்கும் தற்கால விழாக்களுக்கும் ஒப்புமைகளும் வேற்றுமைகளும் உள்ளன. தொழினுட்பத்தைப் பயன்படுத்தி மேம்படுத்தப்பட்டு வந்தபோதும் போட்டி நடத்தும் ஒவ்வொரு நாடும் தங்கள் கலைப் பண்பாட்டைக் காட்சிப்படுத்த விரும்பினாலும் இந்த விழாக்களின் அடிப்படைத் தன்மை மாறாதுள்ளது. ஒவ்வொரு ஒலிம்பிக் விளையாட்டுப் போட்டிகளிலும் முந்தையதை விட துவக்க விழாவும் நிறைவு விழாவும் பிரம்மாண்டம், பரப்பு மற்றும் செலவு ஆகியவற்றில் வளர்ந்து கொண்டே இருந்தபோதும் மரபு வழாது உள்ளன.
# ஒலிம்பிக் மரபுவிழாக்கள்

## பண்டையக் கால விழாக்கள்

கி.மு 776 முதல் கி.பி 393 வரை நடைபெற்ற பண்டைக்கால ஒலிம்பிக் விளையாட்டுக்களில் வெற்றி விழாக்கள் விரிவான விருந்துகள், குடி, பாட்டு மற்றும் கவிதை வாசிப்புடன் திகழ்ந்தன; இவற்றின் சில கூறுகளை இன்றைய ஒலிம்பிக் விளையாட்டுக்களின் பதக்கங்கள் வழங்கு விழாக்களிலும் நிறைவு விழாக்களிலும் காணலாம். பரிசு வென்றவரின் செல்வச்செழிப்பை ஒட்டி வெற்றிவிழாவின் ஆடம்பரமும் இருக்கும். வெற்றியாளர்களுக்கு சைத்தூன் வளையங்கள் அல்லது மகுடங்கள் வழங்கப்பட்டன. இதற்கான சைத்தூன் கிளைகள் ஒலிம்பியா, கிரீசு|ஒலிம்பியாவில் இதற்கென ஒதுக்கப்பட்ட சிறப்பு மரமொன்றிலிருந்து இப்பணிக்காக தேர்ந்தெடுக்கப்பட்ட சிறுவனால் தங்கக் கோடாலி மூலம் வெட்டப்பட்டன. பண்டைய கிரேக்கத்தில் இந்த விளையாட்டுக்களை தொடங்கிட திறப்பு விழாவொன்று நடத்தப்பட்டது. இதனையடுத்து விளையாட்டு வீரர்கள் போட்டி நேர்மைப் பண்பு குறித்த சூளுரை மேற்கொள்வர். தாரை, குழலூதிகளின் கலைப் போட்டிகள் முதல் போட்டிகளாக நடைபெற்று துவக்க விழா முடிவடையும்.
ஒலிம்பிக் பட்டயத்தின்படி துவக்கவிழாவின் பல கூறுகளும் வரையறுக்கப்பட்டுள்ளன. இந்தப் பல்வேறு சடங்குகளும் பெல்ஜியத்தின் ஆண்ட்வெர்ப்பில் நடந்த 1920 ஒலிம்பிக் போட்டிகளின்போது கட்டாய விதிகளாக்கப்பட்டன.
# ஒலிம்பிக் மரபுவிழாக்கள்

## பண்டையக் கால விழாக்கள்

### கலை நிகழ்ச்சிகள்

குபேர்ட்டின் கனவுகண்ட தற்கால ஒலிம்பிக்சில் கலைச்சாதனைகளும் விளையாட்டுப் போட்டிகளும் இணைந்தே இடம் பெற்றிருந்தன. தற்கால ஒலிம்பிக் ஓர் விளையாட்டை மையப்படுத்திய கொண்டாட்டமாக மாற்றமடைந்து வருகையில் துவக்க விழாவில் மட்டுமே குபேர்ட்டினின் கனவைக் காண இயல்கிறது. துவக்க விழாக்கள் பொதுவாக போட்டி நடாத்தும் நாட்டின் கொடியேற்றத்துடனும் நாட்டுப்பண்ணுடனும் தொடங்குகிறது.
# ஒலிம்பிக் மரபுவிழாக்கள்

## பண்டையக் கால விழாக்கள்

### நாடுகளின் அணிவகுப்பு

துவக்கவிழாவின் மரபார்ந்த அங்கமாக முதலில் "நாடுகளின் அணிவகுப்பு" நடைபெறுகிறது. போட்டிகளில் பங்கேற்கும் பெரும்பாலான விளையாட்டாளர்கள், நாடுவாரியாக, விளையாட்டரங்கினுள் அணிவகுத்து நுழைகின்றனர். இந்த அணிவகுப்பில் பங்கேற்பது போட்டியாளர்களுக்கு கட்டாயமில்லை. துவக்கவிழாவிற்கும் முதல் போட்டி நிகழ்வுகளுக்கும் இடையே நேர இடைவெளி குறைவாக இருப்பதால் இந்த துவக்க விளையாட்டுப் போட்டிகளில் பங்கேற்கும் போட்டியாளர்கள் துவக்கவிழாவில் பங்கேற்பதில்லை. மிகப் பெரும்பாலும் நீச்சற்போட்டிகள் போட்டிகளின் முதல் நாளில் நடைபெறுவதால் நீச்சற் போட்டியாளர்கள் துவக்கவிழாவில் பங்கேற்பதில்லை.  
தங்கள் நாட்டின் பெயர் தாங்கியப் பலகை மற்றும் கொடியுடன் கூடிய சார்பாளர்கள் ஒவ்வொரு நாட்டு அணியின் முன்னிலையில் செல்கின்றனர்.
# ஒலிம்பிக் மரபுவிழாக்கள்

## பண்டையக் கால விழாக்கள்

### மரபுவழி நிகழ்ச்சிகள்

அனைத்து நாடுகளும் அணிவகுத்து அரங்கில் நுழைந்தவுடன் போட்டி ஒருங்கிணைப்புக் குழுவின் தலைவர் உரையாற்றுகிறார். இவரையடுத்து பன்னாட்டு ஒலிம்பிக் குழுவின் தலைவர் உரையாற்றுகிறார். தனது உரையின் முடிவில் போட்டி நடத்தும் நாட்டின் சார்பாளரை அறிமுகப்படுத்துகிறார். இவர் போட்டி நடத்தும் நகரத்தின் நாட்டுத் தலைவராக இருக்க வேண்டும் என்று ஒலிம்பிக் பட்டயம் வரையறுக்கிறது. இவர் போட்டிகள் தொடங்குவதாக முறையாக அறிவிக்கிறார்.  
ஒலிம்பிக் பட்டயம் பின்வரும் வரிகளில் பொருத்தமான ஏதாவதொன்றை தொடங்கி வைப்பவர் கூற வேண்டும் என வரையறுக்கிறது:  
- ஒலிம்பியாட்டின் விளையாட்டுக்களில் (கோடைக்கால ஒலிம்பிக் போட்டிகள்): *I declare open the Games of [name of the host city] celebrating the [ordinal number of the Olympiad] Olympiad of the modern era*.
- குளிர்கால ஒலிம்பிக் விளையாட்டுக்களில்: *I declare open the [ordinal number] Olympic Winter Games of [name of the host city].*  
1936க்கு முன்பாக தொடங்கி வைப்பவர் ஓர் சிற்றுரையை ஆற்றிய பின்னர் போட்டிகளைத் தொடங்கி வைப்பார். 1936இல் இட்லர் கார்மிச் பார்டேன்கிர்கென் குளிர்கால ஒலிம்பிக் போட்டிகளையும் பெர்லின் கோடைக்கால ஒலிம்பிக் போட்டிகளையும், தொடங்கியதை அடுத்து வந்த அனைத்து தொடக்கம் அறிவித்தவர்களும் சீர்தர உரையுடன் நிறுத்திக் கொண்டனர். அண்மைய குளிர்கால ஒலிம்பிக் போட்டிகளில் முதல் வரிகளே பயன்படுத்தப்படும் முறைமை உள்ளது.  
அடுத்து, ஒலிம்பிக் சின்னங்கள் கிடைமட்டமாக (1960 ஒலிம்பிக்கிலிருந்து) அரங்கினுள் கொணரப்பட்டு ஒலிம்பிக் வாழ்த்துப்பாடல் இசைக்க, ஏற்றப்படுகிறது. ஒலிம்பிக் பட்டயத்தின்படி "முதன்மை விளையாட்டரங்கில் கவனிக்கத்தக்க இடத்தில் அமைக்கப்பட்ட கொடிக்கம்பத்தில் ஒலிம்பிக் போட்டிகள் நடக்கும் முழைமையான காலத்திற்கும் ஒலிம்பிக் கொடி பறந்து கொண்டிருக்க" வேண்டும். நிகழலை ஒளிதம் அனைத்து ஒளிபரப்பு உரிமை பெற்றவர்களுக்கும் வழங்கப்பட்டது.
# ஒலிம்பிக் மரபுவிழாக்கள்

## பண்டையக் கால விழாக்கள்

### புறாக்கள்

முதலாம் உலகப் போருக்குப் பிந்தைய 1920 கோடைக்கால ஒலிம்பிக் விளையாட்டுக்களிலிருந்து, ஒலிம்பிக் தீச்சட்டியை ஏற்றிய பின்னர் அமைதியை குறிக்கும் வண்ணம் புறாக்கள் பறக்கவிடப்பட்டன. 1988ஆம் ஆண்டு கோடைக்கால ஒலிம்பிக்கில் இச்சடங்கின்போது பல புறாக்கள் ஒலிம்பிக் தீயில் உயிருடன் கருகியதை அடுத்து தொடர்ந்த ஒலிம்பிக் போட்டிகளில் இந்நிகழ்வு கைவிடப்பட்டது. இதற்கு மாற்றாக ஒலிம்பிக் தீ ஏற்றப்பட்டபின்னர் ஓர் குறியீடாக புறாக்களை பறக்கவிடுவது நிகழ்த்தப்பட்டது. இந்த உறுப்பினருடன் செல்லும் அந்த விளையாட்டைக் கட்டுப்படுத்தும் அமைப்பின் சார்பாளர் ஒவ்வொரு வெற்றியாளருக்கும் மலர்ச்செண்டு கொடுப்பதும் வழக்கமாயுள்ளது. ஏதென்சில் நடந்த 2004 போட்டிகளில் பதக்க வெற்றியாளர்களுக்கு சைத்தூன் வளையங்களும் பண்டைய ஒலிம்பிக்கின் நினைவாக வழங்கப்பட்டன. பதக்கங்கள் வழங்கப்பட்ட பின்னர், மூன்று வெற்றியாளர்களின் நாட்டுப் கொடிகளும் ஏற்றப்படும். தங்கப் பதக்கம் வென்றவரின் நாட்டுக் கொடி மையத்திலும் மிக உயரமாகவும் வெள்ளி பதக்க நாட்டுக் கொடி இடது புறத்திலும் வெண்கலப் பதக்க நாட்டின் கொடி வலது புறத்திலும், தங்கப் பதக்க கொடியை விட குறைந்த உயரத்தில் பறக்க விடப்படும். கொடிகள் ஏற்றப்படும்போது தங்கப் பதக்கம் வென்றவரின் நாட்டுப்பண் இசைக்கப்படும். போட்டி நடத்தும் நாட்டின் குடிமக்களும் இந்த விழாவினை நடத்துபவர்களாக செயல்படுவர். இவர்கள் பதக்கம் வழங்கும் அதிகாரிகளுக்கு உதவியாகவும் கொடியேந்திகளாகவும் செயல்படுவர்.  
இந்த விழாவின்போது விளையாட்டு வீரர்களின் நடத்தையைக் குறிக்கும் விதிகள் மிகவும் கடுமையானவை. அவர்கள் முன்னதாக அனுமதிக்கப்பட்ட தேசிய ஒலிம்பிக் அணி சீருடைகளையே அணிய வேண்டும். பதக்க மேடையில் எந்தவொரு அரசியல் சார்பை வெளிப்படுத்தவோ கோஷமிடவோ கூடாது.  
துவக்க விழாவைப் போன்றே நிறைவு விழாக்களும் போட்டி நடத்தும் நாட்டின் கொடியை ஏற்றி அந்நாட்டு நாட்டுப் பண்ணை இசைப்பதுடன் துவங்குகிறது.  
அனைத்து விளையாட்டாளர்களும் அரங்கில் நுழைந்த பின்னர் இறுதி பதக்கங்கள் வழங்கும் விழா நடைபெறும். ஒவ்வொரு போட்டி நடத்தும் நகரத்தின் போட்டிகள் ஒழுங்கமைவு குழுவும் ப.ஒ.குழுவின் அறிவுரைக்கேற்ப, எந்த விளையாட்டுப் போட்டியின் பதக்கங்கள் வழங்கப்படும் என்பதைத் தீர்மானிக்கிறது.  
பின்னர் ஒலிம்பிக் வாழ்த்துப்பாடல் ஒலிக்க, துவக்க விழாவின்போது ஏற்றப்பட்ட ஒலிம்பிக் கொடி கீழிறக்கப்பட்டு அரங்கத்திலிருந்து வெளியே கொண்டு செல்லப்படுகிறது.</blockquote> இறுதியாக, ஒலிம்பிக் தீச்சுடர் அணைக்கப்பட்டு அவ்வாண்டின் ஒலிம்பிக் விளையாட்டுக்கள் நிறைவடைகின்றன.
# நபம் துக்கி

**நபம் துக்கி** (பி. ஜூலை 7, 1964) அருணாசலப் பிரதேசத்தின் 8ஆம் முதலமைச்சர் ஆவார். நிஷி மக்களை சேர்ந்தவர், இந்திய தேசிய காங்கிரஸ் கட்சியில் உறுப்பினராக இருக்கிறார். அருணாச்சலப் பிரதேசத்தின் முதலமைச்சராக நவம்பர் 1, 2011 முதல் ஜனவரி 26, 2016 வரை பதவி வகித்தவர்.  
ஜனவரி 2016 இல் இவரது அமைச்சரவையில் பதவிவகித்த கலிகோ புல், காங்கிரஸ் கட்சியின் 21 சட்டமன்ற உறுப்பினர்களின் ஆதரவோடு இவருக்கு எதிரானார். இதனால் அருணாச்சலப் பிரதேச அரசியலில் சிக்கல் ஏற்பட்டது. இவரது ஆட்சி கலைக்கப்பட்டு குடியரசுத்தலைவர் ஆட்சி அறிவிக்கப்பட்டது.
# நபம் துக்கி

## வாழ்க்கைக் குறிப்பு

அருணாசலப் பிரதேசம், பபும் பரே மாவட்டம், சகலி உட்கோட்டத்தைச் சேர்ந்த ஓம்புலி கிராமத்தில் ஜூலை 7, 1964 இல் நபம் துக்கி பிறந்தார். இவருக்கு ஐந்து மகள்களும் இரு மகன்களும் உண்டு.  
1995 இல் சகலி சட்டமன்றத் தொகுதி உறுப்பினராகத் தேர்ந்தெடுக்கப்பட்டு, கேகோங் அபாங்கின் அமைச்சரவையில் துணை வேளாண் அமைச்சராகப் பொறுப்பு வகித்தார். 1998 இல் போக்குவரத்து மற்றும் உள்நாட்டு விமானப்போக்குவரத்து அமைச்சராக இருந்தார். 1999 இல் மீண்டும் அதே தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். முகுத் மித்தி அமைச்சரவையில் சுற்றுச்சூழல் மற்றும் வனத்துறை ஆய அமைச்சராகப் பொறுப்பேற்றார். 2004, 2009 ஆண்டுகளில் நடந்த அருணாச்சலப் பிரதேச சட்டமன்றத் தேர்தல்களில் மீண்டும் சட்டமன்ற உறுப்பினராகத் தேர்ந்தெடுக்கப்பட்டு கேகோங் அபாங்க் மற்றும் தோர்ச்யீ காண்டு அமைச்சரவைகளில் அமைச்சராக பதவிவகித்தார். ஜார்பம் காம்லினுக்கு அடுத்தபடியாக, அருணாச்சலப் பிரதேச முதலமைச்சராக நவம்பர் 1, 2011 முதல் ஜனவரி 2016 வரை பதவியிலிருந்தார்..
# இந்தியாவின் பெண் முதலமைச்சர்களின் பட்டியல்

1963 முதல் இந்தியாவில் 16 பெண் முதலமைச்சர்கள் உள்ளனர், அவர்களில் பெரும்பாலோர் இந்திய தேசிய காங்கிரஸ் கட்சியைச் சேர்ந்தவர்கள். முதலைமைச்சராக பதவியேற்ற முதல் பெண் இந்திய தேசிய காங்கிரஸ் கட்சியைச் சேர்ந்த சுசேதா கிருபளானி ஆவார், அவர் அக்டோபர் 2, 1963 அன்று உத்தரபிரதேச முதலைமைச்சராக பதவியேற்றார். இந்திய தேசிய காங்கிரஸில் இருந்து டெல்லியின் தேசிய தலைநகர் பிராந்தியத்தின் முதலைமைச்சராக பணியாற்றிய சீலா தீக்சித், பதினைந்து ஆண்டுகளுக்கும் மேலாக பதவியில் இருந்தார். அஇஅதிமுகவில் இருந்து தமிழ்நாடு முதலைமைச்சராக பணியாற்றிய செல்வி ஜெ. ஜெயலலிதா, இரண்டாவது மிக நீண்ட பதவிக்காலம், அவர் 2016இல் இறக்கும் வரை பதவியில் இருந்தார் மற்றும் பதவியில் இறந்த முதல் பெண் முதலைமைச்சரானார், அதே மாநில மற்றும் கட்சியைச் சேர்ந்த வி. என். ஜானகி இராமச்சந்திரன் மிகக் குறுகிய காலம் (23 நாட்கள் மட்டுமே) பதவியில் இருந்தார். இந்தியாவிலுள்ள 28 மாநிலங்கள் மற்றும் 8 யூனியன் பிரதேசங்களில், 12 மாநிலங்கள் மற்றும் 1 யூனியன் பிரதேசங்களில் மட்டுமே பெண் முதலமைச்சர்கள் இருந்தனர். மேற்கு வங்காளத்தைச் சேர்ந்த மம்தா பானர்ஜி இந்தியாவில் தற்போதுள்ள ஒரே பெண் முதலமைச்சர் ஆவார்.
# இந்தியாவின் பெண் முதலமைச்சர்களின் பட்டியல்

## காலவரிசை பட்டியல்

;குறியீடு
- தற்போதைய முதலமைச்சர்
- ராஜினாமா செய்தார்
- படுகொலை செய்யப்பட்டார் அல்லது பதவியில் இறந்தார்
- நம்பிக்கையில்லா தீர்மானத்தைத் தொடர்ந்து ராஜினாமா செய்தார்  
| எண் | உருவப்படம் | பெயர்
<small></small> | மாநில/யூனியன் பிரதேசம் | அரசியல் கட்சி | பதவிக் காலம் | மொத்த பதவிக்காலம்
<small></small> |
| --- | --- | --- | --- | --- | --- | --- |
| 6 மார்ச் 1974 | 16 டிசம்பர் 1976 |  |  |  |  |  |
| 14 மே 2001 | 21 செப்டம்பர் 2001 |  |  |  |  |  |
| 2 மார்ச் 2002 | 12 மே 2006 |  |  |  |  |  |
| 16 மே 2011 | 27 செப்டம்பர் 2014 |  |  |  |  |  |
| 23 மே 2015 | 5 டிசம்பர் 2016 |  |  |  |  |  |
| 21 மார்ச் 1997 | 21 செப்டம்பர் 1997 |  |  |  |  |  |
| 3 மே 2002 | 29 ஆகத்து 2003 |  |  |  |  |  |
| 13 மே 2007 | 15 மார்ச் 2012 |  |  |  |  |  |
| 9 மார்ச் 1999 | 2 மார்ச் 2000 |  |  |  |  |  |
| 11 மார்ச் 2000 | 6 மார்ச் 2005 |  |  |  |  |  |
| 8 டிசம்பர் 2013 | 16 டிசம்பர் 2018 |  |  |  |  |  |
# இந்தியாவின் பெண் முதலமைச்சர்களின் பட்டியல்

## இவற்றையும் காண்க

- இந்திய முதலமைச்சர்களின் பட்டியல்
- இந்தியப் பெண் ஆளுநர்களின் பட்டியல்
# நிதோ தானியா கொலை

**நிதோ தானியா** அல்லது **நிதோ தானியம்**, அருணாசலப் பிரதேசத்தின் சட்டமன்ற உறுப்பினர் நிதோ பவித்திராவின் மகன், ஜலந்தரில் லவ்லி புரொஃபெசனல் பல்கலைக்கழகத்தில் படித்துக்கொண்டிருந்தார். 2014இல் ஜனவரி 29 அன்று, தில்லியின் லாஜ்பாட் நகர் பகுதியில், நிதோ தானியா மூன்று கடைக்காரர்களால் அடித்து கொலை செய்யப்பட்டார். தில்லி காவல்துறை இந்த மூன்று நபர்களை கைது செய்தது.  
இந்நிலையில், தில்லியில் வடகிழக்கு இந்தியர்கள் இனவெறியை பொறுத்துக்கொண்டு இருக்கின்றனர் என்று கண்டனம் காட்டியுள்ளனர். குற்றவாளிகள் மீது நடவடிக்கை எடுக்க தாமதித்ததாகவும் தில்லி காவல்துறை குற்றஞ்சாட்டப்பட்டது.
# ககவுசு மொழி

**ககவுசு மொழி** (Gagauz dili, Gagauzca) துருக்கிய மொழிகளில் ஒன்று. மல்டோவாவின் தெற்கு பகுதியில் ககவுசு தன்னாட்சி மண்டலத்தில் ஆட்சி மொழியாகும். இப்பகுதியை தவிர, உக்ரைன், துருக்கி, ரசியா ஆகிய நாடுகளில் ககவுசு மக்கள் வசிக்கும் இடங்களிலும் பேசப்படுகிறது. துருக்கி மொழிக் குடும்பத்தின் ஒகுஸ் பிரிவில் சேர்ந்த மொழிகளில் ககவுசு ஒன்று. துருக்கிய மொழி, அசர்பைஜான் மொழி, கிரிமிய தத்தார் மொழி, துருக்குமேனிய மொழி ஆகிய மொழிகளுக்கும் ககவுசு மொழிக்கும் ஒற்றுமை உள்ளது.  
சோவியத் ஒன்றியத்தின் ஆட்சியின் பொழுது சிரிலிக் எழுத்துமுறையால் எழுதப்பட்டது, ஆனால் தற்போது இலத்தீன் எழுத்துமுறையின் ஒரு வகையுடன் எழுதப்படுகிறது.  
- Gagauz
# அவிஞ்ஞோன் திருத்தந்தை ஆட்சிக்காலம்

**அவிஞ்ஞோன் திருத்தந்தை ஆட்சிக்காலம்** என்பது 1309 முதல் 1378 வரையான காலத்தின் கத்தோலிக்க திருச்சபையின் ஏழு திருத்தந்தையர்கள் உரோமை நகரில் தங்கி ஆட்சிசெய்யும் வழக்கத்திற்கு மாறாக பிரான்சு நாட்டின் அவிஞ்ஞோன் நகரில் தங்கி ஆட்சி செய்த காலத்தைக்குறிக்கும். இது திருத்தந்தையின் ஆட்சிக்கும் பிரான்சு அரசுக்கும் இடையே ஏற்பட்ட மோதலால் நிகழ்ந்தது.  
பிரான்சின் நான்காம் பிலிப்பு மன்னருக்கும் திருத்தந்தை எட்டாம் போனிஃபாஸுக்கும் மோதல் ஏற்பட்டது. எட்டாம் போனிஃபாஸின் மறைவுக்குப்பின்பு திருத்தந்தையான பதினொன்றாம் பெனடிக்ட் 8 மாதம் மட்டுமே ஆட்சி செய்தார். அவருக்குப்பின்பு பிரெஞ்சு நபரான ஐந்தாம் கிளமெண்ட் 1305இல் திருத்தந்தையாக தேர்வானார். இவர் பிரான்சைவிட்டு உரோமைக்கு வர மறுத்து 1309இல் திருத்தந்தையின் அவையினை அவிஞ்ஞோன் நகருக்கு மாற்றினார். அவ்விடமே திருத்தந்தையின் இல்லமாக அடுத்த 67 ஆண்டுகளுக்கு இருந்தது.  
இக்காலம் *திருத்தந்தையின் பாபிலோனிய அடிமைக்காலம்* என சிலரால் அழைக்கப்படுகின்றது. ஏழு திருத்தந்தையர்கள் இவ்விடத்திலிருந்து திருச்சபையினை ஆண்டனர். இவர்கள் எழுவரும் பிரெஞ்சு நபர்கள் ஆவர். பிரான்சிலிருந்து ஆண்டதால் இவர்கள் அனைவரும் பிரான்சு அரசின் கட்டுப்பாட்டுக்கு உள்ளானார்கள். இறுதியாக செப்டம்பர் 13, 1376இல் பதினொன்றாம் கிரகோரி அவிஞ்ஞோன் நகரினை விடுத்து ஜனவரி 17, 1377இல் உரோமைக்கு வந்து சேர்ந்தார். இதனால் அவிஞ்ஞோன் திருத்தந்தை ஆட்சிக்காலம் முடிவுக்கு வந்தது.  
உரோமைக்கு திருபினாலும் கர்தினால்களுக்கும் பதினொன்றாம் கிரகோரிக்குப்பின்பு பதவிவகித்த ஆறாம் அர்பனுக்கும் ஏற்பட்ட மோதலால் மேற்கு சமயப்பிளவு ஏற்பட்டது. இதனால் இரண்டாம் முறையாக அவிஞ்ஞோனிலிருந்து சிலர் ஆட்சிசெய்தாலும் அவர்கள் எதிர்-திருத்தந்தையர்களாக பட்டியலிடப்படுகின்றனர். இப்பிளவு 1417இல் நடந்த காண்ஸ்தான்சு பொதுச்சங்கத்தால் முடிவுக்கு வந்தது.
# அவிஞ்ஞோன் திருத்தந்தை ஆட்சிக்காலம்

## அவிஞ்ஞோன் திருத்தந்தையர்கள்

கத்தோலிக்க திருச்சபையின் அதிகாரப்பூர்வ ஏடுகளின்படி பின்வரும் ஏழு நபர்கள் அவிஞ்ஞோனிலிருந்து ஆட்சி செய்தனர்:
- திருத்தந்தை ஐந்தாம் கிளமெண்ட்: 1305–1314 (மார்ச் 9, 1309 முதல்)
- திருத்தந்தை இருபத்திரண்டாம் யோவான்: 1316–1334
- திருத்தந்தை பன்னிரண்டாம் பெனடிக்ட்: 1334–1342
- திருத்தந்தை ஆறாம் கிளமெண்ட்: 1342–1352
- திருத்தந்தை ஆறாம் இன்னசெண்ட்: 1352–1362
- திருத்தந்தை ஐந்தாம் அர்பன்: 1362–1370 (உரோமையில் 1367-1370 வரை ஆட்சிசெய்தாலும் பின்னர் 1370இல் அவிஞ்ஞோனுக்கு திரும்பினார்)
- திருத்தந்தை பதினொன்றாம் கிரகோரி: 1370–1378 (செப்டம்பர் 13, 1376இல் அவிஞ்ஞோன் நகரினை விடுத்து உரோமைக்கு வந்தார்)  
அவிஞ்ஞோனிலிருந்து ஆட்சி செய்த எதிர்-திருத்தந்தையர்கள்:
- ஏழாம் கிளமெண்ட்: 1378–1394
- பதின்மூன்றாம் பெனடிக்ட்: 1394–1423  
1403இல் பதின்மூன்றாம் பெனடிக்ட் அவிஞ்ஞோனிலிருந்து நாடுகடத்தப்பட்டார். இவருக்கு பின் இவரின் வாரிசாக உறிமைகொன்டாடிய மூவரும் அவிஞ்ஞோனில் தங்கவில்லை. ஆகவே பின்வருவோர் *அவிஞ்ஞோன் திருத்தந்தை* எனப்பட வாய்ப்பில்லை. இவர்களுக்கு மக்கள் மத்தியில் செல்வாக்கு மிகவும் குறைந்திருந்தது என்பதும் குறிக்கத்தக்கது.
- எட்டாம் கிளமெண்ட்: 1423–1429 (அரகோன் பேரரசால் ஏற்கப்பட்டாலும்; இவர் பணிதுறந்தார்)
- பதினான்காம் பெனடிக்ட் (பெர்னார்டு கார்னியர்): 1424–1429 or 1430
- பதினான்காம் பெனடிக்ட் (ஜீன் கெரியர்): 1430?–1437
# எதிர்-திருத்தந்தை பதின்மூன்றாம் பெனடிக்ட்

**பதின்மூன்றாம் பெனடிக்ட்**, இயற்பெயர் **பெத்ரோ மார்டினிஸ் தெ லூனா யி பிரேஸ் தெ கோடோர்** (25 நவம்பர் 1328–23 மே 1423), என்பவர் அரகோனிய உயர் குடியினரும், கத்தோலிக்க திருச்சபையால் எதிர்-திருத்தந்தை என கருதப்படுபவரும் ஆவார். இவர் மேற்கு சமயப்பிளவின்போது (1378–1417) அவிஞ்ஞோன் நகரிலிருந்து ஆட்சி செய்தார்.  
1328ஆம் ஆண்டு லூசா, அரகோனில் இவர் பிறந்தார். நன்கு கல்வி கற்ற இவர் மோந்துபேலியர் பல்கலைக்கழகத்தில் பேராசிரியராக பணிபுரிந்தவர் ஆவார். திருத்தந்தை பதினொன்றாம் கிரகோரி இவரை காஸ்மெதியனின் கர்தினால்-திருத்தொண்டராக 20 டிசம்பர் 1375இல் உயர்த்தினார்.  
மேற்கு சமயப்பிளவு 1378இல் நிகழ்ந்தபோது இவர் தனது ஆதரவை எதிர்-திருத்தந்தை ஏழாம் கிளமெண்டுக்கு அளித்தார். கிளமெண்டின் இறப்புக்குப்பின்பு அவரின் ஆதரவு கர்தினால்களால் ஒற்றுமை ஏற்படின் பதவி விலக வேண்டும் என்னும் நிபந்தனையின் பேரில் இவர் தேர்வு செய்யப்பட்டார். இவ்வாக்குறுதியினை இவர் கடைபிடிக்கவில்லை. பிரென்சு அரசு வற்புருத்தியும் இவர் கேளாததால் இவரின் இல்லம் அரசால் 1398இல் கைப்பற்றப்பட்டது. இவரின் 23 ஆதரவு கர்தினால்களுல் 18 பேர் இவரை கைவிட்டனர்.  
1403இல் இவர் பிராவின்சு நகருக்கு தப்பியோடினார். எனினும் ஓர்லியான்சின் லூயிசுவினால் பிரான்சின் உதவியினை இவர் திரும்பப்பெற்றார். 1407இல் திருத்தந்தை பன்னிரண்டாம் கிரகோரியுடன் இவர் நடத்திய பேச்சுவார்த்தை தேல்வியுற்றதால் 1408இல் பிரென்சு அரசு இக்குழப்பத்தில் தாம் யாருக்கும் உதவாமல் நடுநிலை வகிப்பதாக அறிவித்தது.  
உடண்பாடு எட்ட 1409இல் கூடிய பீசா பொதுச்சங்கம் சிக்களை இன்னமும் அதிகப்படுத்தும்படியாக ஐந்தாம் அலெக்சாண்டரை திருத்தந்தையாக்கியது. இவர் இதனை ஏற்கவில்லை. ஜூலை 26, 1417இல் நடந்த காண்ஸ்தான்சு பொதுச்சங்கத்தால் இவர் திருச்சபையிலிருந்து விலக்கப்படார். அப்போது திருத்தந்தை பதவி கோரிய பன்னிரண்டாம் கிரகோரி மற்றும் இருபத்திமூன்றாம் யோவான் இச்சங்கத்தின் முடிவை ஏற்றனர் என்பதும் இவர் மட்டுமே ஏற்கவில்லை என்பதும் குறிக்கத்தக்கது. திருச்சபையிலிருந்து விலக்கப்பட்டதால் இவர் தனது அனைத்து அரச உறிமைகளையும் இழந்தார். இசுக்கொட்லாந்து மற்றும் பிரான்சின் அர்மாக்னாக் நகர் மட்டுமே இவரை ஆதரித்தன.  
இவர் திருத்தந்தை ஒன்பதாம் போனிஃபாஸ், திருத்தந்தை ஏழாம் இன்னசெண்ட் மற்றும் திருத்தந்தை பன்னிரண்டாம் கிரகோரி ஆகிய மூன்று தொடர் உரோமை திருத்தந்தையருக்கு எதிராக ஆண்டார். மேலும் பீசா பொதுச்சங்கத்தால் தேர்வு செய்யப்பட்ட எதிர்-திருத்தந்தை ஐந்தாம் அலெக்சாண்டர் மற்றும் எதிர்-திருத்தந்தை இருபத்திமூன்றாம் யோவானையும் இவர் ஏற்கவில்லை. ஒற்றுமை ஏற்பட நவம்பர் 1417இல் தேர்வு செய்யப்பட்ட திருத்தந்தை ஐந்தாம் மார்ட்டினை இவர் மட்டுமே ஏற்கவில்லை.  
1422 நவம்பரில் நான்கு புதிய கர்தினால்களை நியமிக்கும் அளவுக்கு இவர் திருத்தந்தை பதவிக்கு உரிமை கொன்டாடினார். இவர் 23 மே 1423இல் தம் இறப்பு வரையிலும் மனம்மாறவில்லை.
# எதிர்-திருத்தந்தை பதின்மூன்றாம் பெனடிக்ட்

## அடக்கம்

பதின்மூன்றாம் பெனடிக்ட் முதலில் பின்ஸ்கோலா கோட்டையில் அடக்கம் செய்யப்பட்டார். பின்னர் அவரின் உடல் அவரின் பிறந்த ஊரான லூசாவுக்கு மாற்றப்பட்டது. அங்கு நடந்த எசுப்பானிய அரசின் வாரிசு சன்டையில் இவரின் உடலில் மண்டையோடு மட்டுமே மிஞ்சியது. அது தற்சமயம் அரகொனின் கொன்தெஸ் தெ அர்கிலோ அரண்மனையில் பாதுகாக்கப்படுகின்றது.  
இவர் தனது ஆட்சியில் செய்த ஒரே குறிக்கத்தக்க நல்ல செயல் 1412இல் இசுக்கொட்லாந்து நாட்டின் முதல் பல்கலைக்கழகத்தை நிருவ ஆணையிட்டது ஆகும். இன்றளவும் இவரின் மரபுச்சின்னம் புனித ஆண்ட்ரூசு பல்கலைக்கழக சின்னத்தின் ஒரு பகுதியாக உள்ளது.
# மெலிண்டா கேட்ஸ்

**மெலிண்டா கேட்ஸ்** (ஆங்கிலம்:Melinda French Gates) 1964ம் ஆண்டு ஆகஸ்ட் மாதம் 15 தேதி பிறந்தவர். இவர் ஒரு பெண்தொழிலதிபராகவும், இரக்க குணம் உள்ள பெண்ணாகவும் உள்ளார். இவர் பில் & மெலின்டா கேட்சு அறக்கட்டளையின் துணைத்தலைவராகவும் உள்ளார். மைக்ரோசாப்ட் நிறுவனத்தலைவர் பில் கேட்ஸின் மனைவியாவார். மைக்ரோசாப்ட் பாப், (Microsoft Bob), என்கார்ட்டா கலைக்களஞ்சியம், என்கார்டா(வலைத்தளம்) ((Encarta)Expedia) போன்றவற்றின் திட்ட மேலாளராகவும் உள்ளார்.
# மெலிண்டா கேட்ஸ்

## தனிப்பட்ட வாழ்க்கை

அமெரிக்க நாட்டின் டெக்சஸ் மாநிலத்தில் உள்ள டாலஸ் என்ற நகரில் 1964ம் ஆண்டு ஒரு கத்தோலிக்க கிறித்தவ குடும்பத்தில் பிறந்தார். வடக்கு கரோலினா மாகாணத்தில் உள்ள டியூக் பல்கலைக்கழகத்தில் கணினியியலில் இளங்கலைப்பட்டம் பெற்றுள்ளார். பிக்யூ வணிக பள்ளி நிறுவனத்தில் முதுகலை வணிக மேலாண்மை படிப்பை முடித்துள்ளார்.
# மெலிண்டா கேட்ஸ்

## பதவி

1987ல் மைக்ரோசாப்ட் நிறுவனத்தில் சேர்ந்தார். 1996ம் ஆண்டு தனது நிறுவனத்திலிருந்து ஓய்வுபெற்றார்.
# காரைதீவு (புத்தளம்)

**காரைதீவு** (*Karaitivu*) என்பது இலங்கையின் வடமேல் மாகாணத்தில் புத்தளம் மாவட்டத்தில் புத்தளம் நகருக்கு வடக்கே சுமார் 30 கி.மீ. தூரத்தில் அமைந்துள்ள சிறிய ஒரு ஊர் ஆகும். இது வண்ணாத்தவில்லு பிரதேச சபைக்கு உட்பட்ட ஊர் ஆகும். இங்கு முசுலிம்கள் பெரும்பான்மையாக வாழ்கிறார்கள்.
# காரைதீவு (புத்தளம்)

## இங்குள்ள பாடசாலைகள்

- கரைத்தீவு முஸ்லிம் வித்தியாலயம்
# ஆக்யுலஸ்

**ஒகிலுஸ்** 2014ம் ஆண்டு வெளிவர இருக்கும் அமெரிக்க நாட்டு திகில் திரைப்படம் ஆகும். இந்த திரைப்படத்தை **Mike Flanagan** இயக்க Katee Sackhoff, கரேன் கில்லான், ப்றேண்டன் தவைட்ஸ் மற்றும் ரோரி காக்ரேன் நடித்துள்ளார்கள்.
# ஆக்யுலஸ்

## வெளியீடு

இந்த திரைப்படம் ஏப்ரல் 11ம் திகதி 2014ம் ஆண்டு வெளியிடப்படவுள்ளது.
# ஆக்யுலஸ்

## நடிகர்கள்

- Katee Sackhoff
- கரேன் கில்லான்
- ப்றேண்டன் தவைட்ஸ்
- ரோரி காக்ரேன்
# காட்சில்லா (2014 திரைப்படம்)

**காட்சில்லா** 2014 ஆம் ஆண்டு வெளிவந்த ஓர் அமெரிக்க நாட்டு திரைப்படம் ஆகும். இது சப்பானிய கதைகளில் வரும் பழம்பெரும் மிருகமான காட்சில்லாவை மையமாக கொண்டு எடுக்கப்பட்ட திரைப்படமாகும். இந்த திரைப்படத்தை கரேத் எட்வர்ட்ஸ் இயக்க ஆரோன் டெய்லர்-சான்சன், கென் வாடனாபே, எலிசபெத் ஓல்சன், சூலியட் பினோச்சே, சாலி ஆக்கின்ஸ்,டேவிட் சுடெரய்தரின் மற்றும் பிரையன் கிரான்சுடன் ஆகியோர் நடித்துள்ளார்கள்.
# காட்சில்லா (2014 திரைப்படம்)

## நடிகர்கள்

| லெப்டினன்ட் போர்டு பிராடி | ஆரோன் டெய்லர்-சான்சன் |  |
| --- | --- | --- |
| டாக்டர் இச்சிரோ செரிசவா | கென் வாடனாபே |  |
| எல்லே பிராடி | எலிசபெத் ஓல்சன் |  |
| சாண்ட்ரா பிராடி | சூலியட் பினோச்சே |  |
| டாக்டர் விவியன் கிரகாம் | சாலி ஹாக்கின்ஸ் |  |
| ரியர் அட்மிரல் வில்லியம் சுடென்சு | டேவிட் சுடெரய்தரின் |  |
| சோ பிராடி | பிரையன் கிரான்சுடன் | } |
# காட்சில்லா (2014 திரைப்படம்)

## நடிகர்கள்

### தமிழ் மொழிமாற்றம்

- பதிப்பு வெளியீட்டு தேதி: மே 16, 2014
- ஊடகம்: சினிமா
- கலைக்கூடம்: சவுண்ட் அண்ட் விசன் இந்தியா
# காட்சில்லா (2014 திரைப்படம்)

## வெளியீடு

இந்த திரைப்படம் 16 மே 2014 இல் முப்பரிமாணத்தில் வெளியிடப்பட்டது.
# காட்சில்லா (2014 திரைப்படம்)

## வரவேற்பு

திரைப்படத்தில் நாயகன் ஆரோன், நாயகி ஓல்சன், நாயகனின் தந்தை பிரையன், பினோச்சே, ஆராய்ச்சியாளர் வாடனாபே ஆகியோர் சிறப்பான நடிப்பை வெளிப்படுத்தியிருக்கிறார்கள். அலெக்சாண்டரின் பின்னணி இசை படத்திற்கு கூடுதல் பலமாக அமைந்துள்ளது, குறிப்பாக பிரம்மாண்ட காட்சிகளுக்கு ஏற்ப சிறப்பாக இசையமைத்திருக்கிறார். சீமசின் ஒளிப்பதிவு கண்களுக்கு விருந்து படைத்திருக்கிறது.
# கார்ட்வெலி மொழிகள்

**கார்ட்வெலி மொழிகள்** காக்கசஸ் மலைத்தொடரில் பேசப்படும் மொழிக் குடும்பம். பெரும்பான்மையாக ஜோர்ஜியாவில் பேசப்படுகிறது. உலகில் ஏறத்தாழ 5.2 மில்லியன் மக்கள் கார்ட்வெலி மொழிகளை பேசுகின்றனர். உலகின் மற்ற மொழிக் குடும்பங்களுக்கும் கார்ட்வெலி மொழிகளுக்கும் ஒற்றுமை இல்லை. பல கார்ட்வெலி மொழிகளும் ஜோர்ஜிய எழுத்துமுறையால் எழுதப்படுகின்றன.  
கார்ட்வெலி மொழிக் குடும்பத்தில் நான்கு மொழிகள் உள்ளன.
- சுவான் மொழி—35,000-40,000 மக்களால் ஜோர்ஜியாவின் வடமேற்கில் அமைந்த சுவனெட்டி பகுதியிலும் ஆப்காசியாவிலும் பேசப்படுகிறது.
- கார்ட்டோ-சான் பிரிவு
- ஜோர்ஜிய மொழி (கார்த்துலி) -- ஜோர்ஜியா நாட்டின் ஆட்சி மொழி. 4.5 மில்லியன் மக்களால் பேசப்படுகிறது.
- சான் பிரிவு
- மிங்கிரெலி மொழி (மார்கலூரி) -- ஜோர்ஜியாவின் மேற்கில் 5 லட்ச மக்களால் பேசப்படுகிறது.
- லாசு மொழி -- துருக்கி நாட்டின் வடகிழக்கிலும் ஜோர்ஜியாவின் தென்மேற்கிலும் பேசப்படுகிறது.
# மிங்கிரெலி மொழி

**மிங்கிரெலி மொழி** (მარგალური ნინა, *மார்கலூரி நினா*) மேற்கு ஜோர்ஜியாவில் 5 லட்ச மக்களால் பேசப்படும் கார்ட்வெலி மொழியாகும். ஜோர்ஜிய எழுத்துமுறையால் எழுதப்படுகிறது. ஜோர்ஜியாவின் மேற்கில் அமைந்த சாமெக்ரெலோ மற்றும் ஆப்காசியா பகுதிகளில் பேசப்படுகிறது. யுனெஸ்கோ இம்மொழியை அருகிய மொழி என்று கூறுகிறது.
# காக்கசஸ் மலைத்தொடர்

**காக்கசஸ் மலைத்தொடர்** ஐரோவாசியாவில் கருங்கடலுக்கும் காஸ்பியன் கடலுக்கும் நடுவில் அமைந்த மலைத்தொடர்.  
காக்கசஸ் மலைத்தொடரில் இரண்டு பிரிவுகள் உள்ளன. **பெரும் காக்கசஸ்** மலைத்தொடர், கருங்கடலின் வடகிழக்கு எல்லையில் சோச்சியிலிருந்து பாகு அருகில் காஸ்பியன் கடலோரம் வரை நீட்டுகிறது. இதற்கு 100 கி.மீ. தெற்கில் **சிறிய காக்கசஸ்** மலைத்தொடர் அமைந்திருக்கிறது. காக்கசஸ் தொடரின் மிக உயரமான மலை, ரசியாவில் அமைந்த எல்பிரஸ் மலை, 5,642 மீ உயரம் அடையும்.  
காக்கசஸ் மலைத்தொடர் ஐரோப்பாவுக்கும் ஆசியாவுக்கும் எல்லையாக அறியப்படுகிறது.
# மூக்கு நோண்டுதல்

**மூக்கு நோண்டுதல்** என்பது மூக்கில் விரலை நுழைத்து மூக்குச்சளியை சுரண்டி எடுப்பதைக் குறிக்கும். மூக்குச்சளியை சுரண்டி சாப்பிடுவதையும் குறிக்கலாம்.  
உலகின் பல கலாச்சாரங்களில், பொது இடங்களில் மூக்கு நோண்டுவது கண்டனம் செய்யப்படுகிறது. ஆனாலும், சில மதிப்பீட்டுகளின் படி, சராசரியாக மனிதன் ஒரு நாளுக்கு நான்கு தடவை மூக்கை நோண்டுகிறார் என்று அறியப்படுகிறது. 1995இல் செய்த ஒரு கணக்கெடுப்பின் படி 91 சதவிகித மக்கள் மூக்கை நோண்டுகின்றனர்.  
மூக்கில் பல நுண்ணுயிர்கள் வசிக்கின்றன. இதனால், நோயுற்ற மக்கள் மூக்கை நோண்டினால் உடனடியாக கைகளை அலம்பவேண்டும். ஆனால், நோய் இல்லாத மக்கள் மூக்கை நோண்டி மூக்குச்சளியை சாப்பிட்டுவிட்டால் நோய் எதிர்ப்பாற்றல் முறைமைக்கு நல்லது என்று சில மருத்துவர்கள் தெரிவிக்கின்றனர்.
# இந்தியப் பெண் ஆளுநர்களின் பட்டியல்

இந்திய மாநிலங்களின் ஆளுநர்களும் ஆட்சிப்பகுதிகளின் துணைநிலை ஆளுநர்களும் ஒன்றிய அளவில் இந்தியக் குடியரசுத் தலைவருக்கு ஒத்த அதிகாரங்களையும் செயலாக்கங்களையும் மாநிலங்களவில் கொண்டவர்கள் ஆவர். இந்தியாவில் ஆளுநர்களாகவும் துணைநிலை ஆளுநர்களாகவும் பொறுப்பாற்றிய பெண்களின் பட்டியல் கீழே தரப்பட்டுள்ளது:
# இந்தியப் பெண் ஆளுநர்களின் பட்டியல்

## ஆளுநர்கள்

;திறவுகோல்  
தற்போதைய ஆளுநர்  
| பெயர் | படம் | துவக்கம் | முடிவு | கால அளவு | மாநிலம் |
| --- | --- | --- | --- | --- | --- |
| 1
! சரோஜினி நாயுடு | ஐக்கிய மாகாணம் |  |  |  |  |
| 2
! பத்மசா நாயுடு | மேற்கு வங்காளம் |  |  |  |  |
| 3
! விஜயலட்சுமி பண்டித் | மகாராட்டிரம் |  |  |  |  |
| சாரதா முகர்ஜி | ஆந்திரப் பிரதேசம் |  |  |  |  |
| குசராத்து |  |  |  |  |  |
| 5
! ஜோதி வெங்கடாசலம் | கேரளம் |  |  |  |  |
| 6
! குமுத்பென் மணிசங்கர் ஜோஷி | ஆந்திரப் பிரதேசம் |  |  |  |  |
| 7
! ராம் துலாரி சின்கா | கேரளம் |  |  |  |  |
| 9
! சீலா கவுல் | இமாச்சலப் பிரதேசம் |  |  |  |  |
| 10
! எம். பாத்திமா பீவி | தமிழ் நாடு |  |  |  |  |
| வி. எஸ். ரமாதேவி | இமாச்சலப் பிரதேசம் |  |  |  |  |
| 12
! பிரதிபா பாட்டில் | இராசத்தான் |  |  |  |  |
| பிரபா ராவ் | இமாச்சலப் பிரதேசம் |  |  |  |  |
| மார்கரட் அல்வா | உத்தராகண்டம் |  |  |  |  |
| இராசத்தான் |  |  |  |  |  |
| கம்லா பெனிவால் | குசராத்து |  |  |  |  |
| மிசோரம் |  |  |  |  |  |
| 16
! ஊர்மிளா சிங் | இமாச்சலப் பிரதேசம் |  |  |  |  |
| 17
! சீலா தீக்சித் | கேரளம் |  |  |  |  |
| 18
! மிருதுளா சின்கா | கோவா |  |  |  |  |
| 19
! திரௌபதி முர்மு | சார்க்கண்டு |  |  |  |  |
| 20
! நச்மா எப்துல்லா | மணிப்பூர் |  |  |  |  |
| ஆனந்திபென் படேல்* | மத்தியப் பிரதேசம் |  |  |  |  |
| சத்தீசுகர் |  |  |  |  |  |
| 22
! பேபி ராணி மௌரியா | உத்தராகண்டம் |  |  |  |  |
| அனுசுயா யுகே | சத்தீசுகர் |  |  |  |  |
| மணிப்பூர் |  |  |  |  |  |
| 24
! தமிழிசை சௌந்தரராஜன் | தெலங்காணா | } |  |  |  |
# இந்தியப் பெண் ஆளுநர்களின் பட்டியல்

## துணைநிலை ஆளுநர்கள்

;திறவுகோல்
தற்போதைய துணைநிலை ஆளுநர்  
| படம் | பெயர்
<small></small> | சொந்த மாநிலம் | பதவிக்காலம் | ஒன்றியப் பகுதி | நியமனம் |
| --- | --- | --- | --- | --- | --- |
# இந்தியப் பெண் ஆளுநர்களின் பட்டியல்

## இதனையும் காண்க

- இந்திய மாநிலப் பெண் முதலமைச்சர்கள் பட்டியல்
- இந்திய உச்ச நீதிமன்றத்தின் மகளிர் நீதிபதிகளின் பட்டியல்
- இந்திய மாநிலங்களின் தற்போதைய ஆளுநர்களின் பட்டியல்
- இந்திய ஒன்றிய பகுதிகளின் தற்போதைய துணைநிலை ஆளுநர்கள் மற்றும் பொறுப்பாளர்களின் பட்டியல்
# ஒலிம்பிக் வாழ்த்துப்பாடல்

**ஒலிம்பிக் வாழ்த்துப்பாடல்** (, *Olympiakós Ýmnos*, *Olympic Anthem*), அல்லது **ஒலிம்பிக் பண்** ஆப்பெரா இசையமைப்பாளர் *இசுபைரிடோன் சமராசால்* கிரேக்க கவிஞர் *கோசுட்டீசு பலாமாசு* எழுதிய பாடல்வரிகளுக்கு அமைக்கபட்ட சேர்ந்திசை வாயசைப்பு பாடலாகும். இந்த இருவரையும் பன்னாட்டு ஒலிம்பிக் குழுவின் முதல் தலைவராக இருந்த கிரேக்க *டெமெட்ரியசு விகெலாசு* இப்பணிக்கு அமர்த்தினார்.
# ஒலிம்பிக் வாழ்த்துப்பாடல்

## வரலாறு

இந்த வாழ்த்துப்பாடல் முதல்முறையாக கிரேக்கத்தின் ஏதென்ஸ் நகரில் விளையாடப்பட்ட முதல் ஒலிம்பிக் போட்டிகளின் துவக்கவிழாவில் பாடப்பட்டது. தொடர்ந்து ஒவ்வொரு ஆண்டும் தாங்கள் ஏற்றுக்கொண்ட போட்டிகளில் நடத்தும் நாடுகள் பல்வேறு இசையமைப்பாளர்களைக் கொண்டு குறிப்பிட்ட ஒலிம்பிக் வாழ்த்துப்பாடலை இசையமைத்துப் பாடி வந்தனர்.  
1958ஆம் ஆண்டில் சப்பானின் தோக்கியோவில் கூடிய பன்னாட்டு ஒலிம்பிக் குழுவின் 54வது அமர்வில் சமராசு இசையமைத்து பலாமாசு இயற்றிய பாடலை அலுவல்முறை ஒலிம்பிக் வாழ்த்துப் பாடலாக ஏற்றுக் கொண்டது. எனவே 1960 முதல் ஒவ்வொரு ஒலிம்பிக் விளையாட்டுக்களிலும் துவக்க விழாக்களிலும் நிறைவு விழாக்களிலும் பாடப்பட்டு வருகிறது.
# 2014 ஐசிசி உலக இருபது20

**2014 ஐசிசி உலக இருபது20** (*2014 ICC World Twenty20*) என்பது வங்காளதேசத்தில் மார்ச்சு 16, 2014 முதல் ஏப்ரல் 6, 2014 வரை நடந்த ஐந்தாவது ஐசிசி உலக இருபது20 துடுப்பாட்டப் போட்டிகள் ஆகும்.  
இது வங்காளதேசத்தின் மூன்று நகரங்களில் (டாக்கா, சிட்டகொங் மற்றும் சில்ஹெட்) நடந்தேறியது. இந்தப் போட்டிகளை நடத்திட 2010இல் பன்னாட்டுத் துடுப்பாட்ட அவை வங்காளதேசத்தை தேர்ந்தெடுத்தது. 2012இல் நடந்த முந்தைய போட்டிகள் இலங்கையில் நடந்ததை அடுத்து ஓர் ஆசிய நாடு இரண்டாவதாகவும் தொடர்ச்சியாகவும் இப்போட்டியை ஏற்று நடத்தியது.
# 2014 ஐசிசி உலக இருபது20

## அணிகள்

இந்தப் போட்டிகளில் முதன்முறையாக 16 அணிகள் பங்கேற்கின்றன; ப.து.அவையின் முழு உறுப்பினர்களான பத்து நாடுகளும் 2013 ப.து.அ உலக இருபது20 தகுதிப் போட்டிகள் மூலமாக தகுதிபெற்றுள்ள இணை உறுப்பினர்களான 6 நாடுகளும் பங்கேற்கின்றன. 2012 அக்டோபர் 8 அன்று ப.து.அ பன்னாட்டு டி20 வெற்றியாளர் தரவரிசையில் முதல் எட்டு இடங்களில் உள்ள (முழு உறுப்பினர்கள்) அணிகள் நேரடியாக சூப்பர் 10 நிலைக்கு தகுதி பெறுகின்றன. மீதமுள்ள எட்டு அணிகள் குழுநிலை போட்டிகளில் பங்கேற்க வேண்டும். இவற்றிலிருந்து இரண்டு அணிகள் சூப்பர் 10 நிலைக்கு முன்னேறும்.  
;நேரடியாக சூப்பர் 10க்கு தகுதியானவர்கள்
-
-
-
-
-
-
-
-  
;குழுநிலைக்கு தகுதி பெற்றவர்கள்
-
-
-
-
-
-
-
-
# 2014 ஐசிசி உலக இருபது20

## நிகழிடங்கள்

2014 ஐசிசி உலக இருபது20 போட்டிகளில் டாக்கா, சிட்டகொங், சில்ஹெட் நகரங்களில் மூன்று வெவ்வேறு விளையாட்டரங்கங்களில் மொத்தம் 35 ஆட்டங்கள் நடக்கவிருக்கின்றன. டாக்காவில் சேர்-இ-பங்களா துடுப்பாட்ட அரங்கம், நாராயண்கஞ்ச்சில் பதுல்லா ஓசுமானி விளையாட்டரங்கம் மற்றும் சிட்டகொங்கில் எம் ஏ அசீசு விளையாட்டரங்கம், சிட்டகொங் கோட்ட விளையாட்டரங்கம் ஆகியவற்றில் முன்பயிற்சி ஆட்டங்கள் நடக்கவுள்ளன.
| டாக்கா | சிட்டகொங் | சில்ஹெட் |
| --- | --- | --- |
| சேர்-இ-பங்களா துடுப்பாட்ட அரங்கம் | சிட்டகொங் கோட்ட விளையாட்டரங்கம் | சில்ஹெட் கோட்ட விளையாட்டரங்கம் |
| ஆட்கூறுகள்: | ஆட்கூறுகள்: | ஆட்கூறுகள்: |
| கொள்ளளவு: 26,000 | கொள்ளளவு: 20,000 | கொள்ளளவு: 13,500 |
| } |  |  |
# 2014 ஐசிசி உலக இருபது20

## விளையாட்டு நிரல்களும் முடிவுகளும்

### செயல்தொடக்கப் போட்டிகள்

16 அணிகளும் தயாராவதற்காக 16 செயல்தொடக்கப் போட்டிகள் மார்ச்சு 12 முதல் 19 வரை நடைபெற்றன.
# 2014 ஐசிசி உலக இருபது20

## விளையாட்டு நிரல்களும் முடிவுகளும்

### குழுநிலை ஆட்டங்கள்

#### குழு ஏ

| அணி |
| --- |
# 2014 ஐசிசி உலக இருபது20

## விளையாட்டு நிரல்களும் முடிவுகளும்

### குழுநிலை ஆட்டங்கள்

#### குழு பி

| அணி |
| --- |
# 2014 ஐசிசி உலக இருபது20

## விளையாட்டு நிரல்களும் முடிவுகளும்

### சூப்பர் 10

#### குழு 1

| அணி |  |  |  |  |  |  |
| --- | --- | --- | --- | --- | --- | --- |
| 4 | 3 | 1 | 0 | +2.233 | **6** |  |
| 4 | 3 | 1 | 0 | +0.075 | **6** |  |
| 4 | 2 | 2 | 0 | −0.678 | **4** |  |
| 4 | 1 | 3 | 0 | −0.776 | **2** |  |
| 4 | 1 | 3 | 0 | −0.866 | **2** | } |  
வெளியேறு நிலைக்கு முன்னேறின.  
---  
---  
---  
---  
---  
---  
---  
---  
---
# 2014 ஐசிசி உலக இருபது20

## விளையாட்டு நிரல்களும் முடிவுகளும்

### சூப்பர் 10

#### குழு 2

| அணி |  |  |  |  |  |  |
| --- | --- | --- | --- | --- | --- | --- |
| 4 | 4 | 0 | 0 | +1.280 | **8** |  |
| 4 | 3 | 1 | 0 | +1.971 | **6** |  |
| 4 | 2 | 2 | 0 | −0.384 | **4** |  |
| 4 | 1 | 3 | 0 | −0.857 | **2** |  |
| 4 | 0 | 4 | 0 | −2.072 | **0** | } |  
வெளியேறு நிலைக்கு முன்னேறின.  
---  
---  
---  
---  
---  
---  
---  
---  
---
# 2014 ஐசிசி உலக இருபது20

## விளையாட்டு நிரல்களும் முடிவுகளும்

### வெளியேறு நிலை

---  
---
# எதிர்-திருத்தந்தை ஏழாம் கிளமெண்ட்

**ஜெனிவாவின் இராபர்ட்டு** (1342 – 16 செப்டம்பர் 1394) என்னும் இயற்பெயர் கொன்ட **எதிர்-திருத்தந்தை ஏழாம் கிளமெண்ட்** என்பவர் பிரென்சு கர்தினால்களால் ஆறாம் அர்பனுக்கு எதிராக திருத்தந்தையாக தேர்வு செய்யப்பட்டவர் ஆவார். இவர் கத்தோலிக்க திருச்சபையால் எதிர்-திருத்தந்தையாக கருதப்படுகின்றார். அவிஞ்ஞோனிலிருந்து ஆட்சி செய்த முதல் எதிர்-திருத்தந்தை இவர் ஆவார்.  
ஜெவிவானின் கோமகனான மூன்றாம் அமதேயுஸின் மகனாக 1342இல் இவர் அன்னேசி நகரில் பிறந்தார். இவர் 1361இல் தெயூவேனின் ஆயராகவும், 1368இல் கம்பரயின் பேராயராகவும், 30 மே 1371இல் கர்தினாலாகவும் உயர்த்தப்படார்.  
வடக்கு இத்தாலியின் 1377முதல் திருத்தந்தை நாடுகளில் ஏற்பட்ட கிளர்ச்சியினை அடக்க பாடுபட்டார்.  
இஃபான்டி என்னும் இடத்தில் 20 செப்டம்பர் 1378 அன்று பிரென்சு கர்தினால்களால் ஆறாம் அர்பனுக்கு எதிராக திருத்தந்தையாக தேர்வு செய்யப்பட்டார். மேற்கு சமயப்பிளவின் முதல் எதிர்-திருத்தந்தை இவர் ஆவார்.  
பர்கண்டி, பிரான்சு, நேபல்சு, இசுக்காட்லாந்து மற்றும் சவாய் ஆகிய நாடுகள் இவரை ஆதரித்தனர்.  
இத்தாலியில் இவர் ஏற்கப்படாததால் இவர் அவிஞ்ஞோனுக்கே திரும்பினார். அங்கு இவர் பிரென்சு அரசின் தயவில் வாழவேண்டியதாயிற்று. இவர் சில நல்ல கர்தினால்களை நியமித்ததாலும், காசுக்கு திருச்சபையின் பதவையினை விற்றல் முதலிய கெட்ட செயல்களில் ஈடுபட்டார்.  
16 செப்டம்பர் 1394 அன்று இவர் அவிஞ்ஞோனில் இறந்தார்.
# சர்வதேச தீர்வுகளுக்கான பன்னாட்டு வங்கி

**சர்வதேச தீர்வுகளுக்கான பன்னாட்டு வங்கி** (*Bank for International Settlements*) என்பது சுவிட்சர்லாந்து
பேசெல் நகரில் 17ம் தேதி மே மாதம் 1930 முதல் இயங்கிவரும் ஒரு சர்வதேச அமைப்பு ஆகும்.
இந்த அமைப்பு உலகில் உள்ள அனைத்து நடுவண் வங்கி வங்கிகளுக்கும் உற்ற துணைவனாக விளங்குகிறது. அனைத்து வங்கிகளுக்கிடையே கூட்டுறவை ஏற்படுத்துதல், நிதி மற்றும் பணத்துறைகளில் நிலைப்புத்தன்மையை ஏற்படுத்துதல் போன்ற வேலைகளைச் செய்கிறது. இவ்வகைச்செயல்களினால் அனைத்து வங்கிகளுக்கும் இந்த நிறுவனம் நடுவண் வங்கி என்று அழைக்கப்படுகிறது.  
சர்வதேச தீர்வுகளுக்கான பன்னாட்டு வங்கி நடுவண் வங்கிகள் அனைத்தும் குறைந்தபட்சம் எவ்வளவு பணம் கையிருப்பு வைத்திருக்க வேண்டும் என்று விவாதித்து முடிவு செய்து கூறுகிறது. சுவிட்சர்லாந்து பேசெல் நகரைத் தலைமையிடமாக கொண்டிருந்தாளும் இந்த அமைப்பின் பிரதிநிதி அலுவலகங்கள் ஆங்காங், மற்றும் மெக்சிக்கோ நகரம் ஆகிய இடங்களிலும் அமைந்துள்ளது.
# சர்வதேச தீர்வுகளுக்கான பன்னாட்டு வங்கி

## வரலாறு

1930 ஆண்டு மே மாதம் 17ம் தேதி சர்வதேச தீர்வுகளுக்கான பன்னாட்டு வங்கி செருமனி, பெல்ஜியம், பிரான்சு, ஐக்கிய இராச்சியம், வட அயர்லாந்து, இத்தாலி, ஜப்பான், அமெரிக்கா மற்றும் சுவிட்சர்லாந்து ஆகிய நாடுகளின் அரசுகளுக்கிடையிலான உடன்பாடுகளின் மூலம் துவங்கப்பட்டது.  
இந்த அமைப்பானது முதல் உலகப் போரின் போது உறுவாக்கப்பட்ட வெர்சாய் ஒப்பந்தத்தின் மூலம் உலக நாடுகள் செருமனி மீது திணிக்கப்பட்ட இழப்பீட்டு முடிவுகளை திட்டமிட உதவியது. 1929ம் ஆண்டு ஆகஸ்ட் மாதம் அமெரிக்கர் யங் (Owen D) என்பவரின் தலைமையில் டென் ஹாக் நகரில் கூடி யங் ஒப்பந்தம் (Young Young Committee) ஆரம்பிக்கப்பட்டது. அதன் பின் இதன் இரண்டாவது சர்வதேச வங்கியாளர்கள் மாநாட்டில் ஜனவரி 20 1930ம் ஆண்டு செருமனி நாட்டின் பாடன் பாடன் (Baden-Baden) நகரில் ஏற்றுக்கொள்ளப்பட்டது.
# சர்வதேச தீர்வுகளுக்கான பன்னாட்டு வங்கி

## நோக்கங்கள்

- மத்திய வங்கிகளிடையே கூட்டுறவையும், ஒருங்கிணைப்பையும் ஏற்படுத்துதல்.
- நிதித்துறையின் அதிகாரிகளுக்கிடையே விவாதங்களை ஏற்படுத்துதல்.
- வங்கி மற்றும் நிதித்துறைகளில் ஆராய்ச்சி நடத்துவது.
- மத்திய வங்கிகளிடையே பரிவர்த்தனையில் துணை நிற்பது.
- பன்னாட்டு நிதி சேவைகளின் பாதுகாவலனாக இருப்பது.
# சர்வதேச தீர்வுகளுக்கான பன்னாட்டு வங்கி

## மத்திய வங்கிகள் அமைப்பு

நகரில் அமைந்துள்ள தலைமையகம்]]
இந்த அமைப்பு 58 நடுவண் வங்கிகளுக்கும் பணவியல் கொள்கைகளை வகுக்கிறது. இந்த அமைப்பானது அனைத்துலக நாணய நிதியம்,சர்வதேச ஒரே நேரத்தில் கொள்கை அமைப்பு போன்றவற்றின் மூலமாக பொருளாதாரத்தின் வெளிச்சந்தையைக் கவனித்துக்கொள்கிறது.
# சர்வதேச தீர்வுகளுக்கான பன்னாட்டு வங்கி

## உறுப்பு நாடுகள்

இந்த அமைப்பில் 60 உறுப்பு நாடுகளின் மத்திய வங்கிகள் இணைந்துள்ளன.  
<div>  
</div>
# சர்வதேச தீர்வுகளுக்கான பன்னாட்டு வங்கி

## மேலும் பார்க்க

- அனைத்துலக நீதிமன்றம்
- உலக நாடுகள் சங்கம்
# ராப் ஃபோர்ட்

**ராபர்ட் புரூஸ் "ராப்" ஃபோர்ட்** (*Robert Bruce "Rob" Ford*, பி. மே 28, 1969) ஒரு கனேடிய அரசியல்வாதியும் வணிகரும் ஆவார். தற்போது டொராண்டோ நகரின் மேயர் பதவியில் இருக்கிறார். டொராண்டோவின் 64ஆம் மேயரான ஃபோர்ட், டிசம்பர் 1, 2010 பதவிக்கு வந்தார். அரசு செலவிடுதல், வரிகளை குறைக்கவேண்டும் என்று பரப்புரை செய்து 2010 மேயர் தேர்தலை வென்றுள்ளார். இதற்கு முன்பு, டொராண்டோ மாநகரவைக்கு 2000இலிருந்து 2010 வரை மூன்று முறை தேர்ந்தெடுக்கப்பட்டார்.  
2013இல் ராப் ஃபோர்ட் போதைப்பொருட்களை பயன்படுத்துவதை காட்டுகிற வீடியோகளை டொராண்டோ காவல்துறை கண்டுபிடித்துள்ளது. இந்த வீடியோகளில் ஃபோர்ட் போதைப்பொருள் விற்பனையாளர்களுடன் சந்தித்து, கோக்கைனை பயன்படுத்தி, மது குடித்து தெரிகிறார். ஒரு வீடியோவில் அவரது எதிரிகளை கொலை செய்வார் என்று மிரட்டுகிறார். சட்டங்களின் படி டொராண்டோ மாநகரவையால் மேயரை பதவி அகற்றி வைக்க அதிகாரம் இல்லை, ஆனால் நவம்பர் 2013இல் சில அதிகாரங்களை ஃபோர்டிலிருந்து துணை மேயருக்கு மாற்றியுள்ளது. அக்டோபர் 2014 வரை ஃபோர்ட் பதவியில் இருப்பார். 2014 டொராண்டோ மேயர் தேர்தலில் ஃபோர்ட் போட்டியிடுவார் என்று தெரிவித்துள்ளார்.  
இவரது அண்ணன் டக் ஃபோர்ட் டொராண்டோ மாநகரவையில் பணி புரிகிறார்.
# பரானோர்மல் ஆக்டிவிட்டி

**பரானோர்மல் ஆக்டிவிட்டி** 2014ம் ஆண்டு வெளிவந்த அமெரிக்க நாட்டு திகில் திரைப்படம் ஆகும். இந்த திரைப்படத்தை கிறிஸ்டோபர் பி. லாண்டன் இயக்க ஆண்ட்ரூ ஜேக்கப்ஸ், Jorge Diaz, கேப்ரியல் வால்ஷ் மற்றும் பலர் நடித்துள்ளார்கள். இந்த திரைப்படத்தின் 2ம் பகுதி ஆக்டோபர் 24இல் வெளியாகும் என அறிவிக்கப் பட்டுள்ளது
# பரானோர்மல் ஆக்டிவிட்டி

## வெளியீடு

இந்த திரைப்படம் ஜனவரி 3ம் திகதி 2014ம் ஆண்டு வெளியானது. இந்த ஆண்டில் முதல் முதலாக வெளியான ஹாலிவுட் திரைப்படம் இதுவாகும்.
# பரானோர்மல் ஆக்டிவிட்டி

## நடிகர்கள்

- ஆண்ட்ரூ ஜேக்கப்ஸ்
- Jorge Diaz
- கேப்ரியல் வால்ஷ்
- ரிச்சர்ட் கப்ரால்
- கார்லோஸ் Pratts
- Catherine Toribio
- Noémi கோன்சலஸ்
- David Saucedo
- Julian Works